OpenLLM-France/wikimedia huggingface dataset:
# Nery Pumpido

Nery Alberto Pumpido (Monje, Argentina, 1957ko uztailaren 30a), argentinar futbol atezain bat da.
* Datuak: Q461838
* Multimedia: Nery Pumpido / Q461838
# Nerzweiler

Nerzweiler Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 126 biztanle zituen 2,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554277
* Multimedia: Nerzweiler / Q554277
# Nesika Beach (Oregon)

Nesika Beach Ameriketako Estatu Batuetako erroldak esleitutako leku bat da. Curry konderrian dago, Oregon estatuan. 432 biztanle ditu, 5,911506 kilometro koadroko azaleran banatuta.

## Ikus, gainera

* Curry konderria

## Kanpo estekak

* Datuak: Q3710225
# Novetlè

Novetlè Valentziako Erkidegoko udalerria da, Costera eskualdean eta Valentziako probintzian kokatua.
2011ko urtarrilaren 1eko erroldaren arabera 849 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q2041843
* Multimedia: Novetlè / Q2041843
# Novera Ahmed

Novera Ahmed (Chittagong, Bangladesh, 1939ko martxoaren 29a - Haute-Isle, Frantzia, 2015eko maiatzaren 5a). Bengalako eskultore eta margolaria zen.

## Biografia

Sortzez Bangladeshekoa, Novera Ahmed Londresera joan zen Camberwell School of Arts and Craftseko eskoletara, 1951tik 1955era, eta, gero, Venturi Venturinorekin formatu zen, Florentzian eta Vienan. Europaren eta bere sorterriaren arteko joan-etorriko bidaien ondoren, Bangladeshekiko lotura oro bertan behera utzi, eta Frantziara joan zen bizitzera, 1970eko hamarkadan.

## Obra

Bangladesheko lehen eskultore modernotzat ekarria da Novera Ahmed. Salima Hashmi artista eta arte-historialariaren iritziz, bere herrialdean eskultura-estilo garaikidea sartu duen artista da Ahmed.
1956 eta 1960 artean, ehun bat eskultura landu zituen, eta horietatik 33 Bangladesheko Museo Nazionalean daude gaur egun. Lehen erakusketa Daccan egin zuen, 1960an: eskultura-multzo bat erakutsi zuen, gehienak zementuzkoak.
Hamidur Rahmanekin eta Gean Deleuranekin Shaheed Minar diseinatu izanagatik da ezaguna, hots, hizkuntzaren aldeko mugimenduaren martirien oroitzapen-monumentu nazionala.

## Iruditegia

* Composition
* Reclining Figure
* Seated Woman

## Aintzatespena eta goraipamenak

* 1997an Ekushey Padak eskuratu zuen, Bangladesheko Kultura Gaietarako Ministerioak urtero emana. Hori da herrialdeko bigarren goraipamen zibil garratntzitsuena. Bere jaioterrian aintzatespena egin zioten 2017an, Bengalako gobernuak artistaren zenbait obra erosteko finantzazio-plan bat iragarri zuenean.
* 2018an Novera Ahmed Museoa inauguratu zuten, La Roche-Guyonen (Frantzia).
* 2019ko martxoaren 29an, Google doodle batek bere jaiotzaren urteurrena ospatu zuen.

## Erreferentziak

* ↑ Relevé des fichiers de l'Insee
* 1 2 Sculptor Novera passes away. 2015-05-07.
* 1 2 3 Rezaul Karim Sumon. Novera Ahmed. .
* ↑ Patrick Amine. Novera Ahmed. .
* 1 2 3 Lecture focuses on Novera Ahmed. .
* ↑ Correspondent, Senior; bdnews24.com. Pioneer sculptor Novera Ahmed dies in Paris. .
* ↑ Govt plans to purchase Novera Ahmed paintings. 2017-08-31.
* ↑ presse, M. et Em. Musée Novera Ahmed, au pied du Château de La Roche-Guyon, en bord de Seine. .
* ↑ 80e anniversaire de la naissance de Novera Ahmed. .
* ↑ Google doodle celebrates sculptor Novera Ahmed’s birthday. 2019-03-29.

## Kanpo estekak

* Datuak: Q13058344
* Multimedia: Novera Ahmed / Q13058344
# Novgorodeko Errepublika

Novgorodeko Errepublika, (errusieraz: Нóвгородская республика, Novgorodskaya respublika, nəvgɐˈrotskəjə rʲɪsˈpublʲɪkə ahoskatua), Erdi Aroko herrialde boteretsua izan zen, Itsaso Baltikotik Ural mendietara iristen zena, XII. mendetik XV. mendera iraun zuen. Hiriburua Novgorod zen. Hansako Ligaren kidea izan zen, ekialdeko muturrean zegoena.

## Kanpo estekak

* Datuak: Q151536
* Multimedia: Novgorod Republic / Q151536
# Novgorodovaita

Novgorodovaita substantzia organiko motako minerala da.

## Ezaugarriak

Novgorodovaita substantzia organiko mineralaren formula kimikoa hau da: ${\ce {Ca2(C2O4)Cl2 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Novgorodovaite: Mineral information, data and localities.» www.mindat.org (Noiz kontsultatua: 12-05-2019).
# Novgorod oblasta

Novgorod oblasta (errusieraz: Новгоро́дская о́бласть, translit.: Novgorodskaia oblast) Errusiako subjektu federal bat da, oblast bat zehazki, Ipar-mendebaldeko Barruti Federalean kokatua. 55.300 km²ko eremua du, eta 2010ean 634.111 biztanle zituen. Hiriburua Novgorod hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2240
* Multimedia: Novgorod Oblast / Q2240
# Narcea, Degaña eta Ibiasen iturrietako parke naturala

Narcea, Degaña eta Ibiasen iturrietako parke naturala (gaztelaniaz: Parque Natural de las Fuentes del Narcea, Degaña e Ibias; asturieraz: Parque Natural de les Fontes del Narcea y del Ibias) Asturiasko natura parkea da, Cangas del Narcea, Degaña eta Ibias kontzejuetan kokatuta dagoena. 47.589 hektarea ditu.
2002an natura-parke izendatu zuten, batasuneko garrantzizko lekua eta hegaztientzako babes bereziko eremua ere bada. 2005ean UNESCOk Biosfera erreserbatzat hartu zuen. Bere barnean Muniellosko natura erreserba integrala du.

## Kanpo estekak

* Datuak: Q597699
* Multimedia: Fuentes del Narcea, Degaña e Ibias Natural Park / Q597699
# Narceako eskualdea

Narceako eskualdea Asturiasko hego-mendebaldean dagoen lurraldea da. Bost udalerrik osatzen dute, Cangas del Narcea izanda herri nagusia.

## Mugakideak

Mugakide hauexek ditu: Mendebaldean Os Ancares (Lugo), ekialdean Oviedoko eskualdea, iparraldean Eo-Navia eta hegoaldean Bierzo (Leon).

## Udalerriak

* Allande
* Cangas del Narcea
* Degaña
* Ibias
* Tineu

## Inguru naturala

Narcea ibaiak eskualdea zeharkatzen du eta inguruari izena ematen dio.

## Pertsonaia ezagunak

* Rosa Fernandez Rubio (Cangas del Narcea, 1960-), alpinista.
* Xuan Bello (Tineu, 1965-), asturierazko idazlea.

## Ikus, gainera

* Asturiasko eskualdeak

## Kanpo estekak

* Datuak: Q776318
* Multimedia: Comarca del Narcea / Q776318
# Núria Mendoza

Núria Mendoza Miralles (Bartzelona, Katalunia, 1995eko abenduaren 15a) kataluniar futbolaria da, atzelari jokatzen duena. Gaur egun Espainiako Emakumezkoen Futbol Ligaren Lehen Mailan aritzen den Real Sociedad futbol-taldean jokatzen du. 19 dortsala darama.

## Ibilbidea
### Klubak

| Taldea | Urtea |
| R.C.D Espanyol B | 2010 – 2012 |
| R.C.D Espanyol | 2012 – 2015 |
| Real Sociedad | 2015 - |

#### Espanyol

2010etik 2012ra bitartean, Espanyolen B taldean jokatu zuen.
2012an, Espanyolen lehen taldera igoa izan zen. Bertan lehiatu zuen 2015 urtera arte.

#### Reala

2015ean, Realak fitxatu zuen, defentsa txuriurdina indartzeko asmotan.
2019ko Maiatzaren 11n, klubarekin lehen titulua (Erregina Kopa) lortu zuen Granadan, Nuevo Los Cármenes estadioan. Aurkaria Atletico Madril izan zen eta Reala suertatu zen garaile, 2-1 emaitzarekin.
2019ko Abuztuan, Euskal Herriko Kopa lortu zuen Azpeitian, Athleticen aurka 3-0 irabazi ostean.
2020ko Otsailan, lehenengo Espainiako emakumezkoen Superkopa jokatu zuen Salamancan. Finalerdietan Levante gailendu eta finala Bartzelonaren aurka galdu ostean, txapeldunorde geratu zen.

### Espainiako Selekzioa

17 eta 19 urte azpiko Espainiako Selekzioekin internazionala izan da.
2018an, Espainiako Selekzio nagusiko deialdian sartu zen.

## Sariak

* Donostiako Urrezko Danborra (2020)

## Erreferentziak

* ↑ «Nuria Mendozaren fitxa» www.realsociedad.eus (Noiz kontsultatua: 2020-03-24).
* ↑ Nuria Mendoza Realak fitxatu du. .
* ↑ «Txapeldunak!» Euskal Irrati Telebista 2019-05-11 (Noiz kontsultatua: 2020-03-24).
* ↑ 2019/08/24. «Txapeldunak!» www.realsociedad.eus (Noiz kontsultatua: 2020-03-24).
* ↑ (Gaztelaniaz) «Nuria Mendoza Espainiako selekzioarekin» Mundo Deportivo 2018-09-25 (Noiz kontsultatua: 2020-03-24).
* ↑ Gascon, Ainara Arratibel. «Urrezko Danborra Realeko futbol eta hockey taldeentzat» Berria (Noiz kontsultatua: 2020-03-24).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-03-24).

## Kanpo estekak

* Datuak: Q37608409
* Multimedia: Núria Mendoza / Q37608409
# Núria Rafel i Fontanals

Núria Rafel i Fontanals (Bartzelona, 1954ko maiatzaren 13a) arkeologo katalana da. Ezaguna da Kataluniako populazio protohistorikoen azterketagatik, batez ere Ebro inguruan.

## Ibilbidea

Bartzelonan eman zuen gaztaroa, eta Filosofia eta Letren Fakultatean eman zuen izena. Historiaurrean, arkeologian eta antzinako historian espezializatu zen. 1976an ekin zion bere ibilbide profesionalari, Vilafranca del Penedès institutuko irakasle gisa. Handik hilabete gutxira, 1977ko urtarrilaren 1ean, irakasle laguntzaile izendatu zuten Bartzelonako Unibertsitatean.
Landa-arkeologia izan zen bere eremu kutuna. Indusketa askotan parte hartu zuen eta hamabi aztarnategitako lanen zuzendaria izan zen (co). Horien artean nabarmentzekoak dira Coll del Moro (Terra Alta) herri iberikoaren eremu gotortua eta nekropolia, Molarren Kalbarioko herrixka, Turkesako historiaurreko meatzea Cornudella de Montsant-en eta Ulldemolins-en Bepoko Solana. La necropolis del Coll del Moro doktore-tesiaren gaia Coll del Moro lana izan zen, 1986an defendatu zuen Miquel Tarradell eta Mateuren zuzendaritzapean (1920-1995). Hurrengo urtean, orduko Lleidako Azterketa Orokorraren oposizioak gainditu zituen. Han, historiaurreko katedra lortu zuen, eta harekin jarraitu zuen 1991n Lleidako Unibertsitatean sortu zenean.

## Argitalpenak

* Ehun eta hogeita hamar artikulu, liburu eta bestelako argitalpenen inbentario baterako, ikus «Publicacions Núria Rafel Fontanals (1978-2018)». «Publicacions Núria Rafel Fontanals (1978-2018)» Revista d'Arqueologia de Ponent (28): 303-309. 2018.

## Erreferentziak

* 1 2 (Katalanez) «Núria Rafel i Fontanals» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-0282373.xml.
* 1 2 3 4 Armada 2018.
* ↑ Cabós, Carles X.. (13/11/2016). «Núria Rafel, arqueòloga: “Els prehistòrics eren antics, però no tontos”» Segle 21.

## Bibliografia

* Armada, Xosé-Lois. (2018). «Homenatge a Núria Rafel Fontanals» Revista d'Arqueologia de Ponent (28): 283-382..

## Kanpo estekak

* Datuak: Q93371948
# Núria Espert

Núria Espert i Romero (Hospitalet de Llobregat, 1935eko ekainaren 11) kataluniar antzezlea eta antzerki- eta opera-zuzendaria da. 2022ko irailean Ziortzako kontzertu sakroetan errezitatu zuen bere ahots indartsuarekin, Arteen Asturiasko Printzesa Saria irabazi zuenak 'Lau urtaroak' oinarri duten testuak azaldu zituen.

## Biografia

Gazterik hasi zen antzerkigintzan; 17 urte zituela lortu zuen lehenengo arrakasta, Medea obran Elvira Noriegaren ordezko gisa egindako lanarekin. 1959an bere konpainia osatu zuen, bere senar Armando Moreno zuzendari eta idazlearekin. Esperten karreran azpimarratzekoak dira tragedia grekoetako pertsonaien antzezpenak eta zenbait egile garaikideren obretako pertsonaienak, adibidez Brecht eta O´Neillen obretakoenak. 1969tik aurrera garrantzi handiko lanak egin zituen Víctor García zuzendariarekin. Haren zuzendaritzapean antzeztu zituen zenbait produkzio berrizale, Geneten Las criadas, García Lorcaren Yerma eta Valle Inclánen Divinas palabras, besteak beste. Lan haiekin nazioarteko hainbat sari irabazi zituen, eta munduko jaialdi ospetsuenetan parte hartu zuen. 1979-1981 bitartean Espainiako Zentro Dramatiko Nazionaleko zuzendari izan zen. 1986an egin zituen lehenengo lanak zuzendari gisa; gogoangarria izan zen La casa de Bernarda Alba obran egindako lana. Hurrengo urtean bere lehenengo opera zuzendu zuen: Pucciniren Madame Butterfly, Glasgowko Theatre Royalen. Ondoren zuzendu ditu La Traviata, Rigoletto, Carmen, etab., Londresko Covent Gardenen horietako zenbait. Antzezle-lanak ere egin ditu tartean (1991n Hisashi Inoueren Makilai, 1994an Sanchis Sinisterraren Leningradoko setioa&). Fuenlabradako Udal Antzokiari Núria Espert izena eman diote haren omenez.

## Sariak

* 1983: Creu de Sant Jordi Saria
* 1984: Antzerki Sari Nazionala
* 2005: Terenci Moix Sari Internazionala

## Filmografia hautatua

* 1954: Once pares de botas
* 1958: La tirana
* 1961: A las cinco de la tarde
* 1962: Trigo limpio.
* 1964: Maria Rosa.
* 1976: La ciutat cremada
* 1996: Actrius
* 2007: Barcelona (un mapa)

## Antzezlan hautatuak

* 1952: L'amor viu a dispesa
* 1981: Doña Rosita la soltera
* 1981: Medea
* 1983: La tempesta
* 1985: Salomé
* 1990: Maquillaje
* 1998: Master Class
* 1999: Who's Afraid of Virginia Woolf?
* 2003: La Celestina
* 2006: Play Strindberg
* 2007: Hay que purgar a Totó

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) García, Manuel Gómez. (1998-01-02). Diccionario Akal de Teatro. Ediciones AKAL ISBN 978-84-460-0827-9. (Noiz kontsultatua: 2022-11-03).
* ↑ (Gaztelaniaz) «Nuria Espert recitará en los conciertos sacros de Zenarruza» El Correo 2022-09-08 (Noiz kontsultatua: 2022-11-03).
* Datuak: Q543603
* Multimedia: Núria Espert / Q543603
# Núria de Gispert

Núria de Gispert i Català (Bartzelona, Katalunia, 1949ko apirilaren 6a) kataluniar abokatu eta politikaria da.
Kataluniako Generalitatean ibilbide oparoko politikaria da. 1995eko otsailaren 1etik 2001eko otsailaren 5era justizia-sailburua izan zen. Ondoren, 2001eko otsailaren 5etik 2002ko azaroaren 4ra gobernazio-sailburua izan zen. Gero, 2002ko azaroaren 4tik 2003ko abenduaren 17ra justizia eta herrizaingo sailburua izan zen. Azkenik, 2010eko abenduaren 16tik 2015eko urriaren 26ra Kataluniako Parlamentuko lehendakaria izan zen.
* Datuak: Q171194
* Multimedia: Núria de Gispert i Català / Q171194
# Núria harana

Núria harana (katalanez: Vall de Núria) Kataluniako Gironako probintzian kokatzen den Queralbs udalerrian dagoen Pirinioetako haran edo ibar bat da. Itsas mailatik 1.964 metrotara dago, aldiz bere gailur garaienak 3.000 metroko garaierara ailegatzen dira, bertan iturburu eta erreka ugari jaiotzen direlarik.
Bertaratzeko garraiobide ohiko eta erabiliena Queralbs udalerritik ateratzen den Núriako kremailera-trena da.
Haran honetan aintzira artifizial bat dago, bere aldamenean Núriako Ama Birjinaren santutegia kokatzen delarik. Gaur egun ikus daitekeen eraikina 1911ean eraiki zen. Hemen 1931. urtean Kataluniako Autonomia Estatutua edo Núriako Estatutua idatzi zen.

## Santutegia

* Núriako Ama Birjina

## Iruditegia

* Núriako Ama Birjinaren santutegia eta aintziraren aireko ikuspegia.
* Núriako Ama Birjinaren beiratea.
* Santutegiaren aurrealdea.
* Haranerako sarbidea.

## Kanpo estekak

* Núria haranaren webgunea (Katalanez) (Gaztelaniaz) (Frantsesez) (Ingelesez)
* Núriako Adiskideen Elkartea (Katalanez) (Gaztelaniaz) (Frantsesez)
* Datuak: Q2166915
* Multimedia: Vall de Núria / Q2166915
# Núria Pompeia Vilaplana i Boixons

Núria Pompeia Vilaplana i Boixons (Bartzelona, Katalunia, 1931ko maiatzaren 2a - 2016ko abenduaren 25a) marrazkigile eta idazle kataluniarra izan zen. Bere lehendabiziko marrazkiak goi-burgesiarekin kritikoak ziren. Gainera, eleberriak eta narrazioak idatzi zituen, baita komunikabideetan ere kolaboratu zuen. Horrez gain, telebista-gidoilaria izan zen.
2000. urtean meritu artistikoari Bartzelona Hiriko Urrezko Domina jaso zuen, eta 2007an San Jordiren Gurutzea.

## Lanak

* Maternasis (1967)
* Y fueron felices (1970)
* Pels segles dels segles (1971)
* La educación de Palmira (1972)
* Mujercitas (1975)
* Cambios y recambios (1983)
* Cinc cèntims (1981)
* Inventari de l'últim dia (1986)
* Mals endreços (1997)

## Kanpo estekak

* Datuak: Q12264965
# Núria Tamarit Castro

Núria Tamarit Castro (Villarreal, Castelló de la Plana, 1993) Castellóko komikien ilustratzaile eta egilea da.

## Biografia

Valentziako Unibertsitate Politeknikoan ikasi zuen, eta berehala tandem artistikoa egin zuen Xulia Vicenterekin. Sacoponcho bezalako fanzinetan parte hartu zuten; Nimion, ostera, bakarka parte hartu zuen. Anna Dédalus serieko liburuak ere ilustratu zituzten, Miguel A. Giner Bouk idatziak.
2016. urtean La Cupulan argitaratu zuen lehen eleberri grafikoa, Duerme Pueblo. Mahai-jokoetan eta misterio-jokoetan oinarritutako obra hori bere karrerako azken lana izan zen.
2016an Avery's Blues ere argitaratu zuen, Angux-en gidoiarekin, eta, haren bidez, Carlos Giménez Héroes Comic Con Madrid sarien I. edizioan Egile Berri Onenaren saria eta Espainiako Lan Onenaren eta Estatuko Marrazkilari Onenaren kategorietako izendapenak jaso zituen.

## Sariak eta aintzatespenak

* 2016an Carlos Giménez Héroes Comic Con Madrid sarien I. edizioan Egile Berri Onenaren saria ,Avery's Blues lanarekin, Angux-en gidoiarekin
* 2016an Espainiako Lan Onenaren eta Estatuko Marrazkilari Onenaren kategorietako izendapenak jaso zituen.

## Iruditegia

* Xulia Vicente eta Núria Tamarit Castro, 2015
* Fanzinei buruzko hitzaldia, Xulia Vicente, Núria Tamarit Castro, eta Esteban Hernández, moderatzaile Álvaro Pons. 2015
* 2016ko Fanzine sari-banaketa.(ezkerretik hasita) Maria Ponce, Núria Tamarit Castro, Anabel Colazo eta Luis Yang egileak saria jasotzen, Bartzelonako Komikien Nazioarteko Konbentzioan. 2016.05.06

## Erreferentziak

* ↑ «Núria Tamarit Castro - Ficha de autor en Tebeosfera» www.tebeosfera.com.
* ↑ Peretó, Iker Zarallo. «Ressenya de "Duerme Pueblo" de Núria Tamarit, Xulia Vicente. Ed.La Cúpula». La Finestra Digital, 07-06-2016. [Consulta: 30 març 2017].
* ↑ «'Duerme pueblo', un cómic que recupera la magia de los cuentos». La Hora del Bocadillo. RTVE, 27-05-2016.
* ↑ Una detective adolescente entre la viñeta y la literatura. .
* 1 2 'Avery's blues', de Angux y Núria Tamarit: vender el alma al diablo. .
* 1 2 'Héroes Comic Con' cierra este domingo sus puertas con la entrega de los premios de cosplay. .
* 1 2 'I Premios Carlos Giménez - EnjoyComics. .

## Kanpo estekak

* Núria Tamarit a Cartoon brew.
* Núria Tamarit a La Pinacoteca de radio.
* Datuak: Q29051776
* Multimedia: Núria Tamarit / Q29051776
# Newbridge (Kornualles)

Newbridge, kornubieraz: Hal an Tegen, Ingalaterrako Kornualles konderriko herrixka bat da, Madron parrokian.

## Kanpo estekak

* Datuak: Q7017052
* Multimedia: Newbridge, Cornwall / Q7017052
# Newburg udalerria, Pike konderria (Illinois)

Newburg udalerria Ameriketako Estatu Batuetako Illinois estatuko udalerri bat da, Pike konderrian. Azken zentsuaren arabera 967 biztanle zituen, 37.55 milia karratu (97.3 km$^2$) eremuan.

## Ekonomia

2020ko zentsuaren arabera, Newburg udalerrian 327 etxebizitza zeuden. Per capita diru-sarrerak 30.405 estatubatuar dolar ziren.

## Kanpo estekak

* Datuak: Q8000013
# Newbuildings

Newbuildings edota New Buildings (irlanderaz: An Baile Nua; Ulsterko eskozieraz: ) Ipar Irlandako udalerri bat da, Derry konderrian dagoena. 2001ko erroldaren arabera 3.381 biztanle zituen.

## Kanpo estekak

* Datuak: Q619186
* Multimedia: Newbuildings / Q619186
# Newburg (Cumberland konderria, Pennsylvania)

Newburg Pennsylvaniako borough bat da. Cumberland konderrian kokatua dago. 2010ean 336 biztanle zituen, 0,48 kilometro koadrotan banatuta.

## Ikus, gainera

* Cumberland konderria

## Kanpo estekak

* Datuak: Q3459960
* Multimedia: Newburg, Cumberland County, Pennsylvania / Q3459960
# Newburgh (Indiana)

Newburgh Indianako herri bat da. Warrick konderrian kokatua dago. 2010ean 3.325 biztanle zituen, 3,64 kilometro koadrotan banatuta.

## Ikus, gainera

* Warrick konderria

## Kanpo estekak

* Datuak: Q2729540
* Multimedia: Newburgh, Indiana / Q2729540
# Newburg (Ipar Dakota)

Newburg Ipar Dakotako hiri bat da. Bottineau konderrian kokatua dago. 2010ean 110 biztanle zituen, 0,34 kilometro koadrotan banatuta.

## Ikus, gainera

* Bottineau konderria

## Kanpo estekak

* Datuak: Q2027891
* Multimedia: Newburg, North Dakota / Q2027891
# Newburg (Missouri)

Newburg Missourieko hiri bat da. Phelps konderrian kokatua dago. 2010ean 470 biztanle zituen, 1,57 kilometro koadrotan banatuta.

## Ikus, gainera

* Phelps konderria

## Kanpo estekak

* Datuak: Q960322
* Multimedia: Newburg, Missouri / Q960322
# Newburgh (Aberdeenshire)

Newburgh, Eskoziako ekialdeko kostaldeko herria da, Aberdeenshire konderrian dagoena. 2012ko erroldaren arabera 1.377 biztanle zituen.

## Kanpo estekak

* Datuak: Q15059187
* Multimedia: Newburgh, Aberdeenshire / Q15059187
# Newburg udalerria, Mitchell konderria (Iowa)

Newburg udalerria Ameriketako Estatu Batuetako Iowa estatuko udalerri bat da, Mitchell konderrian. Azken zentsuaren arabera 346 biztanle zituen.

## Ekonomia

2020ko zentsuaren arabera, Newburg udalerriak 202 etxebizitza zeuden. Per capita diru-sarrerak 41.526 estatubatuar dolar ziren.

## Kanpo estekak

* Datuak: Q5847420
# Newburgh (Fife)

Newburgh, Eskoziako gaeleraz: Am Borgh Ùr, Eskoziako udalerri bat da, Fife konderrian.

## Kanpo estekak

* Datuak: Q3875618
* Multimedia: Newburgh, Fife / Q3875618
# Nola Rae

Nola Rae (Sydney, Australia, 1949) aktore, zuzendari, mimo eta pailazo britaniar ezaguna da. Europa mailan pailazoen benetako berritzaile bezala onartua da. 2008an antzerki munduari egindako ekarpenengatik Britainiar Inperioko Ordena eman zioten.

## Biografia

Nahiz eta Australian jaio, Nola Raeren familia Londresera joan zen 1963an. Hamasei urtekin Royal Ballet Schoolen sartu zen eta dantzari profesional gisa ibilbide labur bat egin zuen. Garai horretan Kopenhageko Tivoliren Pantomima Antzokian egon zen. Laster, baino, mimoren eta pailazoen munduak erakarrita, Parisera joan zen eta Marcel Marceauarekin ikasi zuen. Frantzian International Research Troupe Kiss konpainia sortu zuen eta Jango Edwardsekin batera Friends Roadshow pailazoen konpainia mitikoa martxan jarri zuen. 1974an Matthew Ridoutekin batera London Mime Theatre ireki zuen.
Bakarka egin zuen lehenengo ikuskizuna Nancyko Le Festival du Monden taularatu zuen, 1975an. Ondoren, hamabost ikuskizun inguru sortu ditu, munduko jaialdi ospetsuetan aritu da eta 69 estatu inguru ezagutu ditu. Mundu mailako pailazo ospetsua da.

## Estiloa

Nolak umorea lantzeko estiloa erabat aldatu zuen. Horretarako mimoa, pailazoen teknikak, [txotxongilo]]ak dantza eta mota guztietako erokeriak erabili izan ditu.

## Ikuskizun txalotuenak

* Shakespeare the Works
* Midsummer Night’s Dream
* Elizabeth’s Last Stand
* And the Ship Sailed On
* Mozart Preposteroso
* Exit Napoleon Pursued by Rabbits
* Home Made Shakespeare
* Nellie Pasta's Opera Cocktail

## Sariak eta ohoregarriak

* Total Theatre Lifetime Achievement Award
* Charlie Rivel Award for Clowning Amandola Jaialdian.
* International Clown Hall of Famen agertu zen.
* Britainiar Inperioko Ordena 2008an.

## Erreferentziak

* ↑ https://web.archive.org/web/20160309024052/http://www.praguepost.cz/tempo/9567-mime-clown-nola-rae.html
* ↑ http://www.diariodesevilla.es/article/ocio/103621/sensibilidad/con/y/sin/sentido.html
* ↑ https://web.archive.org/web/20170817210408/http://www.culturajoven.es/entrevista-con-nola-nae-qal-comienzo-de-mi-carrera-no-utilizaba-narizq/
* ↑ http://theaterencyclopedie.nl/wiki/Follies_1974_-_Friends_Roadshow_London_-_1973-11-06
* ↑ http://www.nolarae.com/BiogPage.html
* ↑ http://en.academic.ru/dic.nsf/enwiki/9312167

## Kanpo estekak

* (Ingelesez):Nola Raeren webgune ofiziala.
* (Ingelesez):Nola Rae Youtubeko bideoan.
* Datuak: Q7048149